
Nr.2361/12.10.2026

Anunț


     Centrul de Cercetare, Documentare și Promovare „Constantin Brâncuși”, cu sediul în municipiul Târgu Jiu, Bulevardul Constantin Brâncuși nr. 12A, județul Gorj, organizează concurs de recrutare pentru ocuparea unui post vacant de execuție de consilier, grad profesional debutant, pe perioadă nedeterminată, cu normă întreagă (8 ore/zi, 40 de ore/săptămână), în cadrul Compartimentului Cercetare, Documentare și Monitorizare a Patrimoniului UNESCO din Serviciul Programe Culturale și Patrimoniu UNESCO.
   Concursul se organizează și se desfășoară potrivit Hotărârii Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.
1. Condițiile generale de participare
Candidații trebuie să îndeplinească cumulativ condițiile prevăzute la art. 15 din Hotărârea Guvernului nr. 1.336/2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din aceeași lege.

2. Condițiile specifice de participare
a) studii universitare de licență, absolvite cu diplomă de licență sau echivalentă în: 
– domeniul fundamental științe umaniste și arte, ramura de știință: filologie, istorie, studii culturale, arte, arhitectură și urbanism;
– domeniul fundamental matematică și științe ale naturii, ramura de știință: chimie și inginerie chimică; informatică, domeniul de licență informatică; științele pământului și atmosferei, domeniul de licență geologie și știința mediului;
– domeniul fundamental științe biologice și biomedicale, ramura de știință: biologie și biochimie;
– domeniul fundamental științe sociale.
b) vechime în specialitatea studiilor: nu se solicită;
c) cunoașterea limbii engleze, nivel A1–A2 pentru vorbire și scriere, verificată prin proba suplimentară prevăzută la pct. 3 lit. a).

3. Probele concursului și locul de desfășurare
Concursul se desfășoară la punctul de lucru al Centrului din Municipiul Târgu Jiu, Bulevardul Constantin Brâncuși nr. 19C, și constă în următoarele probe:
a) proba suplimentară eliminatorie de testare a competențelor lingvistice (limba engleză): 04.11.2026, ora 12:00;
b) proba scrisă: 12.11.2026, ora 10:00;
c) interviul: cel târziu la 17.11.2026, la data și ora afișate odată cu rezultatele probei scrise, potrivit art. 41 alin. (5) și (6) din Hotărârea Guvernului nr. 1.336/2022.

4. Bibliografia și tematica de concurs:
a) Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Tematică: Titlul III – Personalul contractual din autoritățile și instituțiile publice, capitolul I – Prevederi generale aplicabile personalului contractual din autoritățile și instituțiile publice, capitolul III – Drepturi și obligații ale personalului contractual din administrația publică, precum și răspunderea acestuia, și capitolul V – Managementul personalului contractual din administrația publică și gestiunea raporturilor juridice;
b) Ordonanța Guvernului nr. 47/2000 privind stabilirea unor măsuri de protecție și gestiune a bunurilor de patrimoniu cultural înscrise în Lista patrimoniului mondial, a acelora incluse în Lista indicativă a României pentru Lista patrimoniului mondial, precum și a zonelor de protecție ale acestora, cu modificările și completările ulterioare – integral;
c) Legea nr. 422/2001 privind protejarea monumentelor istorice, cu modificările și completările ulterioare – integral;
d) Legea nr. 182/2000 privind protejarea patrimoniului cultural național mobil, cu modificările și completările ulterioare – integral;
e) Ordonanța de urgență a Guvernului nr. 118/2006 privind înființarea, organizarea și desfășurarea activității așezămintelor culturale, cu modificările și completările ulterioare – integral;
f) Ordinul nr. 2035/2000 pentru aprobarea Normelor metodologice privind evidența, gestiunea și inventarierea bunurilor culturale deținute de muzee, colecții publice, case memoriale, centre de cultură și alte unități de profil, cu modificările și completările ulterioare – integral;
g) Doina Lemny, „Brâncuși. Ansamblul monumental de la Târgu Jiu”, cu un album de fotografii de Ion Miclea – lucrare pusă la dispoziția candidaților la punctul de lucru al Centrului din Municipiul Târgu Jiu, Bulevardul Constantin Brâncuși nr. 19C - integral;
 h) Regulamentul de organizare și funcționare al Centrului de Cercetare, Documentare și Promovare „Constantin Brâncuși”, aprobat prin anexa nr. 3 la Hotărârea Consiliului Local al municipiului Târgu Jiu nr. 132 din 15.04.2026, publicat pe pagina de internet a Centrului, la secțiunea „Transparență” – „Buletin informativ” – „Organizarea și funcționarea instituției”-Tematică: Capitolul II – Obiectul de activitate și atribuțiile; Capitolul III – Organizare și funcționare; Capitolul VI – Atribuțiile, competențele și responsabilitățile conducerii și ale celorlalte compartimente ale Centrului.

5. Proba suplimentară de testare a competențelor lingvistice
Proba suplimentară se desfășoară după afișarea rezultatelor selecției dosarelor, potrivit art. 32 alin. (2) din Hotărârea Guvernului nr. 1.336/2022 și Regulamentul privind organizarea și desfășurarea probei suplimentare de testare a competențelor lingvistice pentru ocuparea a două posturi vacante de execuție în cadrul Serviciului Programe Culturale și Patrimoniu UNESCO, aprobat prin Decizia managerului nr. 73/09.10.2026, publicat pe pagina de internet a Centrului. Sunt declarați „admis” candidații care obțin minimum 50 de puncte din 100. La proba scrisă participă numai candidații declarați „admis” la proba suplimentară.

6. Evaluarea probei scrise și a interviului
Proba scrisă constă în redactarea unei lucrări prin care se testează cunoștințele teoretice necesare ocupării postului. Interviul testează abilitățile, aptitudinile și motivația candidaților, pe baza următoarelor criterii de evaluare:
a) abilități și cunoștințe impuse de funcție;
b) capacitatea de analiză și sinteză;
c) motivația candidatului;
d) comportamentul în situațiile de criză;
e) abilități de comunicare;
f) inițiativă și creativitate.
Fiecare probă se notează cu maximum 100 de puncte. Sunt declarați „admis” la proba scrisă și la interviu candidații care obțin minimum 50 de puncte. Punctajul final este media aritmetică a punctajelor obținute la proba scrisă și la interviu. Este declarat „admis” la concurs candidatul care a obținut cel mai mare punctaj final, cu condiția să fi obținut punctajul minim la fiecare probă. La punctaje egale are prioritate candidatul cu punctajul cel mai mare la proba scrisă.

7. Calendarul concursului
a) publicarea anunțului: 15.10.2026, la sediul și la punctul de lucru ale Centrului, pe pagina de internet a acestuia și pe portalul posturi.gov.ro;
b) data-limită de depunere a dosarelor: 28.10.2026, ora 16:00;
c) selecția dosarelor: 30.10.2026, ora 11:00; 
d) proba suplimentară de testare a competențelor lingvistice: 04.11.2026, ora 12:00; 
e) proba scrisă: 12.11.2026, ora 10:00; 
f) interviul: cel târziu la 17.11.2026, la data și ora afișate odată cu rezultatele probei scrise; rezultatele se afișează în termen de o zi lucrătoare de la susținerea interviului, iar contestațiile se depun și se soluționează în aceleași termene ca la proba scrisă;
g) rezultatele finale ale concursului: în termen de o zi lucrătoare de la afișarea rezultatelor soluționării contestațiilor pentru ultima probă.

8. Afișarea rezultatelor și contestațiile
Rezultatele fiecărei etape se afișează la sediul și la punctul de lucru ale Centrului și pe pagina de internet a acestuia, cu mențiunea „admis” sau „respins”, folosindu-se codul numeric de identificare atribuit fiecărui candidat.
Candidații nemulțumiți pot depune contestație la Compartimentul Financiar, Contabilitate și Resurse Umane, în termen de cel mult o zi lucrătoare de la afișarea rezultatului selecției dosarelor, al probei suplimentare, al probei scrise sau al interviului, sub sancțiunea decăderii. Termenul de o zi lucrătoare începe la data și ora afișării rezultatelor și se încheie în ziua lucrătoare următoare, la aceeași oră.
Contestațiile privind selecția dosarelor, proba scrisă și interviul se soluționează de comisia de soluționare a contestațiilor, în termen de o zi lucrătoare de la expirarea termenului de depunere, iar cele privind proba suplimentară, de specialistul desemnat potrivit Regulamentului prevăzut la pct. 6. Rezultatele contestațiilor se afișează imediat după soluționare. Candidatul nemulțumit de modul de soluționare a contestației se poate adresa instanței de contencios administrativ, în condițiile legii.

9 Dosarele de concurs se depun la Centrul de Cercetare, Documentare și Promovare „Constantin Brâncuși”, cu punctul de lucru în municipiul Târgu Jiu, Bulevardul Constantin Brâncuși nr. 19C, în termen de 10 zile lucrătoare de la data afișării anunțului privind ocuparea postului vacant de consilier, grad profesional debutant, pe perioadă nedeterminată, respectiv până la data de 28.10.2026, ora 16:00, la Compartimentul financiar, contabilitate și resurse umane, la persoana desemnată să asigure secretariatul comisiei de concurs, doamna Vîlceanu Marilena Corina .
    Relații suplimentare se pot obține la punctul de lucru al Centrului de Cercetare, Documentare și Promovare „Constantin Brâncuși”, situat în Municipiul Târgu Jiu, Bulevardul Constantin Brâncuși nr.19C -  Compartimentul financiar, contabilitate și resurse umane, precum și la numărul de telefon 0353/405763. 
10. Documentele necesare dosarului de participare la concurs
1. Formular de înscriere la concurs, conform modelului prevăzut la anexa nr. 2 din H.G. 1336/2022 (se poate obţine de la Compartimentul financiar,contabilitate și resurse umane  din cadrul Centrului de Cercetare, Documentare și Promovare ,,Constantin Brâncuși”,  în Bulevardul Constantin Brâncuși nr. 19C;
2.Copia actului de identitate sau orice alt document care atestă identitatea, potrivit legii, aflate în termen de valabilitate;
3.Copia certificatului de căsătorie sau a altui document prin care s-a realizat schimbarea de nume, după caz;
4.Copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
5.Copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
6. Certificat de cazier judiciar sau, după caz, extrasul de pe cazierul judiciar;
7.Adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
8. Certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
9. Curriculum vitae, model comun european.
(1) Modelul orientativ al adeverinţei menţionate la punctul 5 este prevăzut în anexa nr. 3 din HG nr.1336/2022.
(2) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(3) Copiile de pe actele prevăzute la punctele 2-5, precum şi copia certificatului de încadrare într-un grad de handicap prevăzut la alin. (2) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
(4) Documentul prevăzut la punctul 6 poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la punctul 6, anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
(5) Documentul prevăzut la punctul 8 poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.
   Copiile după documentele solicitate  se prezintă însoţite de documentele originale, care se certifică cu mențiunea „conform cu originalul ” de către secretarul comisiei de concurs.



Data publicării anunțului:15 octombrie 2026

